अल्वारो गार्सिया
अल्वारो गार्सिया (जन्म १९ अक्टूबर १९६२) एक बोलिवियाई राजनेता हैं। २००६ से वह बोलिविया के उपराष्ट्रपति हैं। गार्सिया का जन्म बोलिविया के कोचाबम्बा नगर में हुआ। कोचाबम्बा के सान ऑगस्टिन हाई स्कूल से प्राथमिक शिक्षा प्राप्त करने के बाद उन्होंने मेक्सिको में गणित पढ़ना शुरू किया। हालांकि कुछ सालों बाद अपनी पढ़ाई बीच में ही छोड़ कर वह बोलीविया वापस आ गए और राजनीतिक गतिविधियों में शामिल होने लगे। २००६ में उन्हें बोलीविया का उपराष्ट्रपति चुना गया। २०१४ में उन्होंने एक बयान जारी करते हुए राजनीति से सन्यास लेकर शिक्षण क्षेत्र में हाथ आज़माने की इच्छा व्यक्त की थी, लेकिन उसी साल हुए राष्ट्रपति चुनावों में उन्हें दोबारा उपराष्ट्रपति चुन लिया गया था।